Խամիս ալ-Կադդաֆի

**Խամիս ալ-Կադդաֆի** (), , լիբիական քաղաքական և ռազմական գործիչ, Մուամմար Կադդաֆիի կրտսեր որդին։ Նա եղել է «Խամիս բրիգադի» հրամանատարը Լիբիայի Զինված ուժերի կազմում։ Գեներալ-մայորի ճակատագրի վերաբերյալ ներկայումս առկա տեղեկությունները տարբեր են։ Հակամարտության ողջ ընթացքում բազմիցս հաղորդվել է Խամիսի մահվան մասին, որոնք հետագայում հերքվել են։

## Կենսագրություն
Խամիս ալ-Կադդաֆին ավարտել է Տրիպոլիի ռազմական ակադեմիան՝ ստանալով ռազմական գիտությունների բակալավրի աստիճան, այնուհետև՝ Մոսկվայի Ֆրունզեի անվան ռազմական ակադեմիան, իսկ որոշ աղբյուրների տվյալներով՝ նաև ՌԴ ԶՈՒ Գլխավոր շտաբի ռազմական ակադեմիան։ 2010 թվականի ապրիլից նա հանդիսացել է Մադրիդի «Instituto de Empresa» հաստատության մագիստրատուրայի ուսանող։

Խամիսը եղել է «Խամիս Բրիգադի» հրամանատարը՝ Լիբիայի զինված ուժերի հատուկ նշանակության 32-րդ բրիգադի, որը եղել է Մուամմար Կադդաֆիին հավատարիմ հիմնական ռազմական միավորումներից մեկը և մասնակցել է ապստամբների դեմ մարտական գործողություններին երկրի քաղաքացիական պատերազմի ընթացքում։

Մարտական գործողությունների ընթացքում մի քանի անգամ հաղորդվել է Խամիսի մահվան մասին, որոնք հետագայում հերքվել են։

Որոշ տվյալների համաձայն՝ նա զոհվել է 2011 թվականի օգոստոսի 29-ին՝ Տրիպոլիից մոտ 80 կմ հարավ-արևմուտք գտնվող Տարհունա քաղաքի համար մարտերի ժամանակ։ Սեպտեմբերի 4-ին նրա մահվան մասին հայտնել է Ազգային անցումային խորհրդի ներկայացուցիչը։

Հոկտեմբերի 1-ին և 5-ին «Արգումենտի նեդելի» թերթը փոխանցել է տեղեկություններ, որոնք հերքել են Խամիսի մահվան փաստը։

2011 թվականի հոկտեմբերի 17-ին Խամիսի մահը հաստատել են Մուամմար Կադդաֆիի կողմնակիցները, իսկ տեղեկատվությունը հրապարակել է Դամասկոսում գործող «Ալ-Ռայ» հեռուստաալիքը։

2011 թվականի նոյեմբերի 22-ին Սինխուա գործակալությունը, հղում կատարելով Լիբիայի պաշտպանության նախարարության աղբյուրին, հայտնել է, որ Խամիս Քադաֆին դեռ կենդանի է և գտնվում է Տրիպոլիից 80 կմ հարավ-արևելք գտնվող Տարհունա քաղաքում, և Անցումային ազգային խորհրդի հետախուզական կառույցները մոտ ապագայում նախատեսել են նրան ձերբակալել։

2012 թվականի փետրվարի 25-ին կրկին հայտնվել է տեղեկություն, որ նա կենդանի է (թեև կորցրել է ոտքը), այս անգամ այդ մասին հայտնել է «Ալ-Արաբիա» հեռուստաալիքը։

2012 թվականի մայիսի 14-ին կրկին հաղորդվել է, որ Խամիս Կադդաֆին, հնարավոր է, կենդանի է և գտնվում է ապստամբ Բենի-Վալիդ քաղաքում։ Տեղեկության աղբյուրը եղել է ալժիրական Algeria ISP տեղեկատվական գործակալությունը։

2012 թվականի հոկտեմբերի 20-ին Լիբիայի նոր իշխանությունները հայտարարել են, որ Խամիսը բռնվել և սպանվել է Բենի-Վալիդի մոտ։ Նույն օրը Կադդաֆիի մեկ այլ, իբր բռնված զինակից, Մուսա Իբրահիմը Ֆեյսբուքի իր էջում տեղադրված ձայնային ուղերձով հերքել է ինչպես իր գերեվարման, այնպես էլ Խամիսի մահվան մասին հաղորդումները։ Լրագրող Օրխան Ջեմալի կարծիքով՝ Խամիսի մահվան մասին հերթական հաղորդումը կապված է եղել այն բանի հետ, որ Բենի-Վալիդը երկար ժամանակ անարդյունք գրոհած ուժերին անհրաժեշտ է եղել հայտնել գոնե ինչ-որ հաջողության մասին։ Ավելի ուշ՝ հոկտեմբերի 24-ին, «Libya Herald» լիբիական իշխանամետ աղբյուրի հաղորդմամբ, կառավարության մամուլի քարտուղար Նասեր ալ-Մանան ներողություն է խնդրել Խամիսի մահվան մասին կեղծ հաղորդումների համար։ Մուամմար Կադդաֆիի մամուլի քարտուղար Մուսա Իբրահիմը նույնպես հերքել է Խամիսի մահվան մասին տեղեկությունը՝ հայտարարելով, որ նա միայն վիրավորում է ստացել։ Վիրավորված Կադդաֆիին փրկելու համար որոշվել է Բենի-Վալիդում կազմակերպել կեղծ հուղարկավորություն, իսկ զինվորական հրամանատարին դուրս բերել քաղաքից։

## Ծանոթագրություններ

## Արտաքին հղումներ
*Хамис Каддафи р. 27 май 1983

Կատեգորիա:Անհետ կորած անձինք
Կատեգորիա:Լիբիայի քաղաքական գործիչներ
Կատեգորիա:Պետության ղեկավարների երեխաներ